Europaf Ciuktol (Meles meles)

Europaf Ciuktol (Meles meles) tir tana moukolafa katca ke Meles oxi vey Mustelidae yasa ( Mustelinae volveyyasa ) ke CARNIVORA veem ( CANIFORMIA volveyveem ). Gan Linnaeus bak 1758 taneon zo pimtayar.

 Pimtara 
Ciuktol tir atelatoraf merikoldunol amidaf tove arak ke yasa. Ontinalto tir gijafo loon dam telo ke cigavol is galbol ; alto tir granafo isen in altogison va kotak ke azern, aptolon vulter.

Inafa uka dere tir adalapafa : im sotir lukoptaf solve taka tir batakafa dem mantaf ebeltaf nok aname iteem. Inieem va gijarotif kotceem sodir, i va kotca grusuxasa is vegedusa va levedafa gelawacka stasa kale luva lize afizon givasker ise fentugalur.

Tir mielaf is govitaf is ulijdasaf wivgasik, ise koe aala ik azeka ik meftava valeve ontine vas 2000 m- gubeon blir. Ciuktol va niskadunolam voxis beza is broza is lewa is sulemaf xim is zverifo ato is fay is voja is zae is nyul malestur.

Ciuktolya va cugote aluboy oc arti ocagera vas baroy aksat ik tanoya tanda nazbar.

 Vexala dem apteem 
Sedme Mammal Species of the World (siatos ke 2005), bata katca vas 8 apta ruldar :
 Ciuktol (Meles meles meles) (Linnaeus, 1758)
 Ciuktol (Meles meles arcalus) (Miller, 1907)
 Ciuktol (Meles meles canescens) (Blanford, 1875)
 Ciuktol (Meles meles heptneri) (Ognev, 1931)
 Ciuktol (Meles meles marianensis) (Graells, 1897)
 Ciuktol (Meles meles milleri) (Baryshnikov, Puzachenko and Abramov)
 Ciuktol (Meles meles rhodius) (Festa, 1914)
 Ciuktol (Meles meles severzovi) (Heptner, 1940)

 Pulasa vuestexa is xantaza 
 (en) vuest- : Mammal Species of the World (v- 3, 2005) : Meles meles (Linnaeus, 1758)
 (en) vuest- : CITES : Meles meles
 (en) vuest- : UICN : katca Meles meles (Linnaeus, 1758)
 (en, fr) vuest- : ITIS : Meles meles (Linnaeus, 1758)
 (en) vuest- : Tree of Life Web Project : Meles meles
 (en) vuest- : Catalogue of Life : Meles meles (Linnaeus, 1758)
 (en) vuest- : Paleobiology Database : Meles meles (Linnaeus, 1758)
 (en) vuest- : Animal Diversity Web : Meles meles
 (en) vuest- : NCBI : Meles meles
 Ara vuestexa 
 Europaf Ciuktol (Meles meles) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)


Europaf Ciuktol (Meles meles)
Europaf Ciuktol (Meles meles)
Europaf Ciuktol (Meles meles)